पाकिस्तान पर भरोसा नहीं था : सीआईए चीफ  
अमेरिका ने साफ किया है कि मिशन ओसामा के बारे में पाक को इसलिए कोई जानकारी नहीं दी गई क्योंकि यह ओसामा तक लीक हो सकती है।
अमेरिका ने साफ किया है कि मिशन ओसामा के बारे में पाकिस्तान को इसलिए कोई जानकारी नहीं दी गई क्योंकि यह जानकारी ओसामा तक लीक हो सकती है और उनके मिशन पर पानी फिर सकता है। सीआईए के प्रमुख लियोन पेनेटा ने हमले के बाद माना है कि पाकिस्तान को हमले की जानकारी इसलिए नहीं दी गई क्योंकि अमेरिका को डर था कि वो इस ऑपरेशन की जानकारी ओसामा और उसके साथियों को लीक कर सकता है। पहले मिसाइल से हमले की योजना थी लेकिन बाद में बेकसूरों के नुकसान का खयाल कर इसे टाल दिया गया।   उन्होंने ये भी कहा कि नेवी सील्स की टीम को लादेन को मारने की मंज़ूरी मिली थी लेकिन अगर वो आराम से सरेंडर कर देता तो शायद उसे गिरफ्तार किया जाता।